Berlin havo ko'rgazmasi
Berlin havo koʻrgazmasi rasmiy ravishda ILA qisqartmasi qoʻshilgan holda (inglizcha: ILA Berlin Air Show)-Berlindagi xalqaro havo va aerokosmik koʻrgazma (nemischa: Internationale Luft- und Raumfahrtausstellung Berlin), dunyoga mashhur koʻrgazmalar qatoriga kiritilgan. Koʻrgazma dunyoning turli mamlakatlarida paydo boʻlayotgan fuqarolik va harbiy aerokosmik texnologiyalarning yangiliklarini namoyish etishga bagʻishlangan. 2002-yildan beri ILA har ikki yilda bir marta oʻtkazilgan. Hozirgi vaqtda ILAning asosiy yoʻnalishlari turli segmentlarni oʻz ichiga olgan. 20-asrning birinchi oʻn yilligida paydo boʻlgan ILA koʻrgazmasi dastlabki bosqichda Germaniyaning uchta shaharlarida Frankfurt Mayn, Berlin va Gannoverda boʻlib oʻtgan. ILA tarixi 1909-yil 10-iyuldan 17-oktabrgacha Frankfurt-na-Maynda boʻlgan. Uch oy davomida ushbu koʻrgazmada har xil turdagi samolyotlar, havo sharlari, havo kemalari, masalan, Zeppelin kompaniyasi ishtirok etgаn. Birinchi aviatsiya koʻrgazmasidan uch yil oʻtgach, Berlinda oʻz muvaffaqiyatini mustahkamlashga qaror qilingan. 1912-yil 3-apreldan 14-aprelgacha poytaxt hayvonot bogʻi zalida tomoshabinlar „Umumiy aviatsiya koʻrgazmasi“ ni koʻrishlari mumkin bo'lgаn. Samolyotlar allaqachon havo kemalaridan miqdoriy jihatdan ustunlik qilgan. Birinchi jahon urushi voqealari muntazam aviashou rejalarini buzgan. Keyingi koʻrgazma 1928-yil 7-oktyabrdan 28-oktyabrgacha Berlinda boʻlib oʻtgan. Ikkinchi Jahon urushi bilan bogʻliq deyarli 30 yillik tanaffus boʻlgan. Gʻarbiy Germaniya 1955-yilda Parij kelishuvi asosida deyarli toʻliq suverenitetga, shu jumladan havo boʻshligʻiga ega boʻlgan. 1957-yildan 1990-yilgacha Gannoverda, Langenhagen aeroporti hududida Hannover Messe sanoat yarmarkasi doirasida faqat nemis mahsulotlaridan iborat aviashoular boʻlib oʻtgan. 1980-yillarda Gannover aeroportida haddan tashqari yuklanish va boshqa koʻrgazmalar Interkama, CeBIT Hannover Messe sanoat yarmarkasi doirasida kengayishi tufayli muammolar paydo boʻlgan. 1992-yilda ILA yana Berlinga qaytgаn. Koʻrgazma oʻtkaziladigan joy Berlin-Schönefeld aeroportining maxsus hududlari boʻlgan. Berlin devori qulaganidan beri Yevropani birlashtirish tendentsiyalari kuchaygan va turli mamlakatlarning ILA Berlin havo koʻrgazmasidagi ishtiroki sezilarli darajada oshgan.